पाएं अपने शहर की ताज़ा ख़बरें और फ्री ई-पेपरडाउनलोड करें
जिला कांग्रेस कमेटी के जिलाध्यक्ष प्रो. शीतलांबर झा ने कहा है कि आज कोरोना महामारी की चपेट में सम्पूर्ण देश के साथ साथ बिहार को भी बड़ी तेजी से अपने आगोश में ले लिया है और इससे अछूता मधुबनी जिला भी नहीं रह गया है। पिछले साल कोरोनाकाल में राज्य के सभी जिला स्तरीय अस्पतालों को मुख्यमंत्री ने राज्य के सभी विधायकों व विधान पार्षदों के सरकारी कोष से पचास पचास लाख रुपये जो लगभग 150 करोड़ रुपये लिए गए थे, लेकिन मधुबनी जिला में इन पैसों में से एक रुपया भी खर्च नहीं हुआ। प्रो. झा ने कहा आज फिर मुख्यमंत्री राज्य के सभी विधायकों व विधान पार्षदों के कोटे से दो दो करोड़ रुपये कोरोना से लड़ने के नाम से लेने का फैसला किया है। मुख्यमंत्री से आग्रह किया है कि सभी विधायकों व विधान पार्षदों को जिला के अंतर्गत सभी प्रखण्ड स्तरीय अस्पताल, अनुमंडलीय स्तरीय अस्पतालों व जिला अस्पतालों में ऑक्सीजन प्लांट,आईसीयू वेड, वेंटिलेटर, एम्बुलेंस सहित अन्य जीवनरक्षक उपकरणों में ही अनुसंशित करने का फैसला ले और सभी अधिकारी को निर्देशित करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn